Til deg som skal til behandling med cellegift

Carboplatin og etoposid (Vepesid) intravenøst

Carboplatin og etoposid (Vepesid) er to typer cellegift som har til hensikt å skade og drepe kreftceller.

Det er gunstig å bruke flere typer cellegift sammen for å skade kreftcellene på ulike måter, for å hindre at kreften formerer seg og vokser.

Cellegiftkuren går over tre dager og består av:

Carboplatin

etoposid

Saltvann 500 ml intravenøst for å skylle gjennom blodårene

Varighet: Behandlingen tar ca 2 timer første dag og ca 1 time

de to påfølgende dager.

Intervall: Det er vanlig er å gi 4 kurer over 3 dager, med 3 ukers mellomrom.

Legetime før behandling:

Før legesamtale tar du:

blodprøver

fyller ut ESAS spørreskjema

måler vekt og høyde

Legen vurderer almenntilstanden din, sjekker blodprøver og bestiller kuren. Du får resepter på kvalmestillende og avføringsmiddel.

Dag 1 med cellegiftbehandling (ca 2 timer):

NB! For å unngå bivirkninger tar du disse tablettene hjemme:

1-2 timer før kur:

tabletter dexametason 8 mg (2 tabletter à 4 mg)

tablett ondansetron (Zofran) 8 mg (1 tablett)

Om kvelden:

tablett ondansetron (Zofran) 8 mg (1 tablett)

Kuren gis intravenøst (liten plastslange i blodåren) og består av:

Carboplatin

etoposid (Vepesid)

saltvann 500 ml

Dag 2 og dag 3 med cellegiftbehandling (ca 2 timer):

NB! Ta kvalmestillende 1 tablett odansetron (Zofran) 8 mg (1 tablett) 1 time før kur.

Kuren gis intravenøst og består av:

etoposid (Vepesid)

saltvann 500 ml

Sykepleier gir deg en kalender med avtaler om legetimer og behandling videre.

Kvalmestillende videre:

Du tar 1 tablett ondansetron (Zofran) 8 mg morgen og kveld i 3 til 5 dager.

Dersom dette ikke hjelper deg nok kan du i tillegg ta 1 tablett metoklopramid (Afipran) 10 mg inntil tre ganger daglig.

Innen to uker etter cellegiftbehandling

Blodprøvekontroll tas innen to uker etter behandlingen hvis legen vurderer det som nødvendig. De kan tas hos fastlegen (du får med deg blodprøveskjema) eller på sykehuset.

Dersom blodprøveverdiene er unormale/veldig lave vil vi ringe deg.

Ved cellegiftbehandling kan produksjonen av røde og hvite blodceller i beinmargen bli hemmet og gi nedsatt immunforsvar og økt risiko for infeksjon. Verdiene er lavest ca. 7-12 dager etter kur (nadir).

Dersom du pådrar deg infeksjoner i denne fasen, kan disse utvikle seg raskt og bli alvorlige (se bivirkninger).

Tre uker etter:

Du kommer tilbake til nye blodprøver og legetime og for å planlegge neste kur dagen etter (evt. samme dag).

Mulige bivirkninger

Bivirkninger etter cellegiftbehandling varierer. De vanligste bivirkningene er kvalme, forstoppelse, diare, infeksjoner, håravfall og tretthet.

Infeksjonsrisiko

Vær oppmerksom på infeksjonstegn, og ta kontakt med lege hvis du får:

frysninger

feber over 38 grader

hoste

vondt i halsen

hyppig og/eller svie ved vannlatning

føler deg generelt dårlig

Du kan ringe:

dagtid: 55 97 40 80 Lunge poliklinikk

kveld/natt/helg: tlf 55 97 35 32 til Lungeavdelingens sengepost og be om en vurdering av vakthavende lege

Det er også mulig å ringe fastlegen / legevakt eller 113.

Du kan forebygge infeksjon med god håndvask, unngå nærkontakt med personer som er forkjølet eller har infeksjoner og unngå store folkemengder.

Kvalme

Hvis du fortsetter å være kvalm etter å ha tatt ondansetron (Zofran) 3-5 dager kan du forsøke:

1 tablett Ondansetron (Zofran) 8 mg inntil to ganger daglig.

1 tablett metoklopramid (Afipran) 10 mg inntil tre ganger daglig.

Spise små, men hyppige måltider.

Forstoppelse

Legen vil anbefale deg avføringsmidler for å forebygge eller behandle forstoppelse. De mest brukte er:

Laxoberaldråper, 12 dråper – blandes i mat eller drikke om kvelden

Duphalac/Lactulose olje, 15 ml to ganger daglig

Movicol poser, 1-2 poser daglig, inntil 8 poser ved kraftig forstoppelse

Drikk rikelig (ca. 2 liter pr døgn). Mat som motvirker treg mage er kli, fiberrik mat, svisker og surmelk/biola ol.

Diare

Drikk rikelig. Ta kontakt med lege ved betydelige plager.

Tretthet

Det er ikke uvanlig at du kan føle deg trett og utmattet i tiden du er under cellegiftbehandling (fatigue).

Regelmessig fysisk aktivitet, søvn og hvile kan hjelpe.

Håravfall

Det er vanlig å miste håret i forbindelse med behandlingen. Håravfallet kommer ofte etter ca 2 uker. NAV dekker utgifter til parykk/hodeplagg etter gjeldende retningslinjer. Du får rekvisisjon fra oss.

Håret kommer tilbake etter at cellegiftbehandlingen er avsluttet.

Livsførsel under behandling

Hygiene

Avfallsstoffer etter cellegift skilles ut i opptil 5 døgn i urin, avføring, svette, oppkast og blod. Bruk hansker hvis du (eller andre) er i berøring av dine kroppsvæsker.

Seksuell aktivitet

Bruk av kondom anbefales de første dagene etter kuren og for øvrig sikker prevensjon i hele behandlingsperioden.

Lev normalt og unngå isolering

Du kan stort sett leve og omgås andre som du pleier. Åpenhet omkring sykdom og behandling kan være til hjelp både for deg og dine nærmeste.

Telefonnummer ved spørsmål relatert til

cellegiftbehandlingen:

Ukedager kl. 09-15:

Lungeavdelingens poliklinikk

Tlf: 55 97 40 80

Kveld/ natt/ helg:

Lungeavdelingens sengepost

Tlf: 55 97 35 30